લીંબુ પ્રાકૃતિક બ્લીચિંગનું કામ કરે છે. લીંબુ વિટામિન સીથી ભરપૂર છે, જે ત્વચામાં રહેલા મૃત કોષોને દૂર કરવાનું કામ કરે છે અને ત્વચા નિખારે છે. કોણીની કાળાશ દૂર કરવાનો આ શ્રેષ્ઠ ઉપાય છે. લીંબુનો રસ લગાવવાથી કોણીની કાળાશ દૂર થાય છે. આ ઉપરાંત લીંબુના રસમાં મધ મેળવી એ મિશ્રણને કોણી પર લગાવી શકાય છે. આ મિશ્રણ વીસ મિનિટ સુધી રાખ્યા બાદ સ્વચ્છ પાણીથી ધોઇ લો. રોજ આ મિશ્રણ લગાવવાથી કોણીની કાળાશ થોડા દિવસોમાં જ દૂર થઇ જશે.